# Упутство Пратиоца система и2.3

2015-2020
Пројекат Мејтове документације
2009
Пол Катлер
2004
Sun Microsystems
2001
2002
2004
Бил Деј
Пројекат Мејтове документације
Пројекат Гномове документације

Permission is granted to copy, distribute and/or modify this document under the terms of the GNU Free Documentation License (GFDL), Version 1.1 or any later version published by the Free Software Foundation with no Invariant Sections, no Front-Cover Texts, and no Back-Cover Texts. You can find a copy of the GFDL at this link or in the file COPYING-DOCS distributed with this manual.

Ово упутство је део скупа Мејтових докумената објављених под ГСДД. Уколико желите да расподељујете ово упутство одвојено од скупа, то можете урадити додавањем примерка лиценце документу, како је описано у одељку 6 саме лиценце.

Многи називи које компаније користе у циљу препознатљивости својих производа и услуга представљају робне марке. Када (уколико) се такви називи појављују (спомињу) у било којем Мејтовом документу, а чланови Мејтовог документационог пројекта имају сазнања о томе, тада су називи исписани великим словима или са великим почетним словима.

ОВАЈ ДОКУМЕНТ И ЊЕГОВА ИЗМЕЊЕНА ИЗДАЊА ЈЕ ДОСТУПАН ПОД УСЛОВИМА ГНУОВЕ СЛОБОДНЕ ДОКУМЕНТАЦИОНЕ ДОЗВОЛЕ УЗ ДОДАТНУ САГЛАСНОСТ ДА:

1. ДОКУМЕНТ ЈЕ ДОСТУПАН СА СВИМ СВОЈИМ ДОБРИМ И ЛОШИМ СТРАНАМА БЕЗ БИЛО КАКВОГ ЈАМСТВА, БИЛО ОНО ИЗРЕЧЕНО ИЛИ НЕ, УКЉУЧУЈУЋИ БЕЗ ОГРАНИЧЕЊА, ЈАМСТВО ДА ЈЕ ОВАЈ ДОКУМЕНТ ИЛИ ЊЕГОВА ИЗМЕЊЕНА ВЕРЗИЈА БЕЗ НЕДОСТАТАКА, СПРЕМАН ЗА ТРЖИШТЕ, СВРСИСХОДАН И НЕ НАРУШАВА ЗАКОНСКЕ НОРМЕ. ЦЕЛОКУПАН РИЗИК КОЈИ СЕ ОДНОСИ НА КВАЛИТЕТ, ТАЧНОСТ И ДОМЕТ (УЧИНАК) ДОКУМЕНТА ИЛИ ЊЕГОВЕ ИЗМЕЊЕНЕ ВЕРЗИЈЕ СНОСИ КОРИСНИК. УКОЛИКО СЕ У БИЛО КОЈЕМ ДОКУМЕНТУ ИЛИ ЊЕГОВОЈ ИЗМЕЊЕНОЈ ВЕРЗИЈИ ПОЈАВИ НЕДОСТАТАК (ГРЕШКА) БИЛО КОЈЕ ВРСТЕ, КОРИСНИК (А НЕ АУТОР ИЗВОРНЕ ВЕРЗИЈЕ, БИЛО КОЈИ ДРУГИ АУТОР ИЛИ САРАДНИК) СНОСИ СВЕ ТРОШКОВЕ НЕОПХОДНОГ СЕРВИСИРАЊА, ПОПРАВКЕ ИЛИ ИСПРАВКЕ. ОВО ОГРАНИЧЕЊЕ ЈАМСТВА ПРЕДСТАВЉА САСТАВНИ ДЕО ОВЕ ДОЗВОЛЕ. УПОТРЕБА БИЛО КОЈЕГ ДОКУМЕНТА ИЛИ ЊЕГОВЕ ИЗМЕЊЕНЕ ВЕРЗИЈЕ НИЈЕ ДОЗВОЉЕНА ОСИМ ПОД УСЛОВИМА ОВОГ ОГРАНИЧЕЊА ЈАМСТВА; И

2. НИ ПОД КАКВИМ ОКОЛНОСТИМА ИЛИ ЗАКОНУ, БИЛО ЗБОГ КРШЕЊА (ИЛИ НЕМАРА) УГОВОРА, ИЛИ НА БИЛО КОЈИ ДРУГИ НАЧИН, АУТОР (ПРВОБИТНЕ ВЕРЗИЈЕ), САРАДНИК ИЛИ ИСПОРУЧИВАЛАЦ ДОКУМЕНТА ИЛИ ЊЕГОВЕ ИЗМЕЊЕНЕ ВЕРЗИЈЕ, НИТИ ДОБАВЉАЧ БИЛО КОЈЕ ОД НАВЕДЕНИХ СТРАНА НЕЋЕ СНОСИТИ МАТЕРИЈАЛНУ ОДГОВОРНОСТ ЗА НАСТАЛА ДИРЕКТНА, ИНДИРЕКТНА, ПОСЕБНА, СЛУЧАЈНА ИЛИ ТИМЕ НАСТАЛА ОШТЕЋЕЊА БИЛО КОЈЕ ВРСТЕ УКЉУЧУЈУЋИ, БЕЗ ОГРАНИЧЕЊА, ШТЕТУ НАНЕСЕНУ УГЛЕДУ ФИРМЕ, ПРЕСТАНКУ ПРОИЗВОДЊЕ, ОТКАЗИВАЊЕ РАДА РАЧУНАРА ИЛИ КВАРА КАО И ЗА СВЕ ОСТАЛЕ ШТЕТЕ ИЛИ ГУБИТКЕ НАСТАЛЕ УСЛЕД КОРИШЋЕЊА ДОКУМЕНТА И ЊЕГОВИХ ИЗМЕЊЕНИХ ВЕРЗИЈА ЧАК И АКО ЈЕ ОШТЕЋЕНА СТРАНА БИЛА ОБАВЕШТЕНА О МОГУЋНОСТИ НАСТАНКА ТЕ ШТЕТЕ.

Пројекат Мејтове документације
Мејтова радна површ
Сан
Тим Гномове документације
Sun Microsystems
Бил
Деј

    billday@bellatlantic.net

Пол
Катлер
Пројекат Гномове документације

    pcutler@foresightlinux.org

Упутство Пратиоца система и2.3
Јул 2015

Тим Мејтове документације

Пројекат Мејтове документације

Упутство Пратиоца система и2.2
Март 2009

Пол Катлер pcutler@foresightlinux.org

Пројекат Гномове документације

Упутство Пратиоца система и2.1
Фебруар 2004

Сан тим Гномове документације

Пројекат Гномове документације

Упутство Пратиоца система и2.0
Новембар 2002

Бил Деј billday@bellatlantic.net

Пројекат Гномове документације

Упутство за Мине и0.11
Јануар 2002

Бил Деј billday@bellatlantic.net

Пројекат Гномове документације

Ово упутство описује издање 1.10.0 Пратиоца система.

## Примедбе

Да бисте пријавили грешку или дали предлог у вези програма Пратиоца система или овог упутства, пратите смернице на Мејтовој страници за примедбе.

Пратилац система пружа корисницима графичко сучеље за надгледање активности процесора, мреже и меморије, као и начин за прегледање и заустављање системских процеса.

## Увод

Програм Пратилац система вам омогућава да прикажете основне информације о систему и да надгледате системске процесе, коришћење ресурса система и система датотека. Такође можете да користите Пратиоца система да измените понашање вашег система.

Прозор Пратиоца система садржи четири одељка у језичцима:

Систем

  Приказује разне основне информације о хардверу и софтверу рачунара.

  Дистрибуција

    - Издање дистрибуције

    - Издање Линукс језгра

    - Издање Мејта

  Хардвер

    - Инсталирана меморија

    - Процесори и брзине

  Стање система

    - Тренутно расположиви простор на диску

Процеси

  Приказује активне процесе и у каквој су међусобној вези. Обезбеђује детаљне информације о појединачним процесима и омогућава вам да контролишете активне процесе.

Ресурси

  Приказује тренутно коришћење следећих ресурса система:

  - Време процесора

  - Простор оперативне и виртуелне меморије

  - Коришћење мреже

Системи датотека

  Исписује све прикачене системе датотека са основним информацијама о сваком.

## Први кораци

### Покретање Пратиоца система

Можете покренути Пратиоца система на следеће начине:

Изборник „Програми“

  Изаберите „Системске алатке Мејтов пратилац система“.

Терминал

  Извршите следећу наредбу: `mate-system-monitor`

### Након покретања Пратиоца система

Када покренете Пратиоца система, биће приказан следећи прозор:

#### Прозор Пратиоца система

Приказује главни прозор Пратиоца система.

Прозор Пратиоца система садржи следеће елементе:

Трака изборника

  Изборници на траци изборника садрже све наредбе које су вам потребне за рад са Пратиоцем система.

Област приказа

  Област приказа садржи информације пратиоца система. Област приказа садржи следеће одељке у језичцима:

  - Систем

    Садржи списак основних својстава система, као што су издања системског софтвера и хардверске спецификације и стање.

  - Процеси

    Садржи списак процеса уређен у виду табеле, списак просечних оптерећења у последњих неколико минута и дугме „Окончај процес“.

  - Ресурси

    Садржи временске дијаграме „Процесора“, „Оперативне и виртуелне меморије“ и „Мрежног саобраћаја graph.

  - Системи датотека

    Садржи табелу тренутно прикачених система датотека.

Трака стања

  Трака стања приказује информације о текућој активности Пратиоца система и контекстуалне информације о ставкама изборника.

## Коришћење

### Приказивање основних информација о систему

Да прикажете основне информације о систему, изаберите језичак „Систем“.

У језичку „Систем“, информације су организоване у три групе:

- Информације о систему

- Хардвер

- Стање система

### Приказивање списка процеса

Да прикажете списак процеса, изаберите језичак „Процеси“.

У језичку „Процеси“, процеси су организовани као табела. Редови табеле приказују информације о процесима. Колоне представљају поља информација за процесе, као што је име корисника који поседује процес, количина меморије коју тренутно користи процес, и тако редом. С лева на десно, језичак „Процеси“ приказује следеће колоне по основи:

- Назив процеса

- Стање

- Заузеће процеса – %

- Важност

- ИБ

- Оперативна меморија

- Канал чекања

- Укупно читање диска

- Укупно писање диска

- Читање диска

- Писање диска

- Јединица

- Важност

За информацијама о томе како да измените колоне приказане на списку процеса, видите .

#### Родитељски процеси и проистекли процеси

Родитељски процес је процес који израђа други процес. Изрођени процес је проистекли процес изворног родитељског процеса. По основи, Пратилац система не приказује зависности процеса. За информацијама о томе како да промените основно понашање приказа, видите .

#### Важност процеса и фине вредности

Процеси раде по редоследу важности: процеси високе важности раде пре процеса са ниском важности. Проистекли процеси уопштено наслеђују своју важност од њихових родитељских процеса.

Важност процеса је постављена фином вредношћу процеса, као што следи:

- Фина вредност 0 значи да процес има обичну важност.

- Већа фина вредност, мања важност.

- Нижа фина вредност, већа важност.

За информацијама о томе како да измените важност процеса, видите .

### Ређање списка процеса

Да поређате списак процеса, урадите следеће:

1. Изаберите језичак „Процеси“ да прикажете списак процеса.

2. По основи, процеси су исписани по називу, абецедним редом. Да испишете процесе обрнутим абецедним редом, кликните на заглавље колоне „Назив процеса“.

3. Кликните на заглавље неке колоне да поређате процесе по информацијама у тој колони, абецедним или брпјевним редом.

4. Кликните опет на заглавље колоне да поређате податке обрнутим абецедним или обрнутим бројевним редом.

### Мењање садржаја списка процеса

Можете да измените садржај списка процеса на неколико начина.

#### Приказивање свих процеса

Да прикажете све процесе на списку процеса, урадите следеће:

1. Изаберите језичак „Процеси“ да прикажете списак процеса.

2. Изаберите „Преглед Сви процеси“.

#### Приказивање само процеса у власништву текућег корисника

Да прикажете само процесе који су у власништву текућег корисника, урадите следеће:

1. Изаберите језичак „Процеси“ да прикажете списак процеса.

2. Изаберите „Преглед Моји процеси“.

#### Приказивање само радних процеса

Да прикажете само радне процесе на списку процеса, урадите следеће:

1. Изаберите језичак „Процеси“ да прикажете списак процеса.

2. Изаберите „Преглед Радни процеси“.

#### Приказивање зависности

Да прикажете зависности процесе на списку процеса, урадите следеће:

1. Изаберите језичак „Процеси“ да прикажете списак процеса.

2. Изаберите „Преглед Зависности“.

Ако је ставка изборника „Зависности“ изабрана, процеси су исписани као што следи:

- Родитељски процеси су означени симболом троугла са леве стране назива процеса. Кликните на симбол троугла да прикажете или сакријете придружене проистекле процесе.

- Проистекли процеси су увучени и исписани са њиховим родитељским процесима.

Ако ставка изборника „Зависности“ није изабрана:

- Родитељски процеси и проистекли процеси нису препознатљиви.

- Сви процеси су исписани абецедним редом.

### Приказивање меморијске мапе за процес

Да прикажете меморијске мапе за процес, урадите следеће:

1. Изаберите језичак „Процеси“ да прикажете списак процеса.

2. Изаберите процес на списку процеса.

3. Изаберите „Преглед Меморијске мапе“, или десни клик и изаберите „Меморијске мапе“.

Прозорче „Меморијске мапе“ приказује информације у табуларном формату. Назив процеса је приказан изнад табеле меморијске мапе. С лева на десно, прозорче „Меморијске мапе“ приказује следеће колоне:

Датотека

  Место дељене библиотеке коју тренутно користи процес. Ако је ово поље празно, информација о меморији у овом реду приказује меморију која је у власништву процеса чији назив је приказан изнад табеле меморијске мапе.

Почетак ВМ

  Адреса на којој сегмент меморије почиње.

Крај ВМ

  Адреса на којој се сегмент меморије завршава.

Величина ВМ

  Величина сегмента меморије.

Опције

  Следеће опције описују различите врсте приступа сегмента меморије које процес може имати:

  p

    Сегмент меморије је приватан процесу, и не могу му приступити други процеси.

  r

    Процес има дозволу да чита из сегмента меморије.

  s

    Сегмент меморије је дељен са другим процесима.

  w

    Процес има дозволу да пише у сегмент меморије.

  x

    Процес има дозволу да изврши инструкције које су садржане у сегменту меморије.

Померај ВМ

  Померај виртуелне меморије сегмента меморије.

Приватна немењана

  Неизмењене странице од када су мапиране које припадају само одређеном процесу.

Приватна мењана

  Измењене странице од када су мапиране које припадају само одређеном процесу.

Дељена немењана

  Неизмењене странице које су дељене од стране више процеса.

Дељена мењана

  Измењене странице које су дељене од стране више процеса.

Уређај

  Већи и мањи бројеви уређаја уређаја на коме се налази назив дељене библиотеке.

И-чвор

  И-чвор на уређају са ког се место дељене библиотеке учитава у меморију.

Кликните на било које заглавље колоне да поређате податке по информацијама у тој колони, абецедним или бројевним редом. Кликните опет на заглавље колоне да поређате податке обрнутим абецедним или бројевним редом.

Кликните „Затвори“ да затворите прозорче „Мапе меморије“.

### Мењање важности процеса

Да промените важност процеса, урадите следеће:

1. Изаберите језичак „Процеси“ да прикажете списак процеса.

2. Изаберите процес за који желите да промените важност.

3. Изаберите важност из изборника „Уређивање Промени важност“, или десни клик и изаберите „Промени важност“. Ако је изабрана ставка изборника „Произвољна“, биће приказано прозорче „Промените важност“, и наставите као што следи.

4. Користите клизач да поставите фину вредност процеса.

   Фина вредност поставља важност процеса: нижа фина вредност, већа важност.

   Да одредите фину вредност нижу од нуле, корисници који нису администратори морају унети администраторску лозинку.

5. Кликните на дугме „Промени важност“.

### Заустављање процеса

Да зауставите процес, урадите следеће:

1. Изаберите језичак „Процеси“ да прикажете списак процеса.

2. Изаберите процес који желите да зауставите.

3. Изаберите „Уређивање Заустави процес“, или десни клик и изаберите „Заустави процес“, или кликните на дугме „Заустави процес“.

   По основи, приказује се упозорење за потврду. За информације о томе како да прикажете или сакријете упозорење потврђивања, видите .

4. Кликните на дугме „Заустави процес“ да потврдите да желите да зауставите процес. Пратилац система приморава процес да заврши нормално.

Ово је жељени начин за заустављање процеса.

### Окончавање процеса

Да окончате процес, урадите следеће:

1. Изаберите језичак „Процеси“ да прикажете списак процеса.

2. Изаберите област коју желите да окончате.

3. Изаберите „Уређивање Убиј процес“, или десни клик и изаберите „Убиј процес“.

   По основи, приказује се упозорење за потврду. За информације о томе како да прикажете или сакријете упозорење потврђивања, видите .

4. Кликните на дугме „Убиј процес“ да потврдите да желите да убијете процес. Пратилац система приморава процес да заврши истог трена.

Обично окончавате процес само ако не можете да зауставите процес нормално као што је описано у .

### Надгледање оптерећења процесора

Да пратите оптерећење процесора, изаберите језичак „Ресурси“.

Пратилац система приказује историјат коришћења процесора у виду графика. Испод графика, Пратилац система такође приказује тренутно коришћење процесора, у процентима.

### Праћење коришћења оперативне и виртуелне меморије

Да пратите оптерећење оперативне и виртуелне меморије, изаберите језичак „Ресурси“.

Пратилац система приказује историјат коришћења оперативне и виртуелне меморије у виду графика. Испод графика, Пратилац система такође приказује следеће бројевне вредности:

- Коришћену оперативну меморију од укупне меморије

- Коришћену виртуелне меморије од укупног простора

### Праћење мрежне активности

Да пратите мрежну активност, изаберите језичак „Ресурси“.

Пратилац система приказује историјат мрежног саобраћаја у виду графика. Испод графика, Пратилац система такође приказује следеће бројевне вредности:

- Примљене податке у секунди и укупно

- Послате податке у секунди и укупно

### Праћење система датотека

Да пратите системе датотека, изаберите језичак „Системи датотека“.

Пратилац система приказује прикачене системе датотека у облику табеле. С лева на десно, табела приказује следеће колоне:

- Уређај

- Директоријум

- Врста

- Укупно

- Слободно

- Расположиво

- Заузето

За информацијама о томе како да измените колоне приказане на списку система датотека, видите .

### Прилагођавање одељка ресурса

Можете да прилагодите одељак „Ресурси“ на следеће начине:

#### Мењање боја линија графика процесора

Да измените боју линија које представљају коришћење процесора у графику „Временског дијаграма процесора“, урадите следеће:

1. Изаберите језичак „Ресурси“ у прозору Пратиоца система, да прикажете графике и табелу која пружа информације о коришћењу ресурса система.

2. Кликните на дугме боје процесора. Биће приказано прозорче „Изаберите боју“.

3. Изаберите боју са „Палете“, или користите точкић боје или вртешке да прилагодите боју.

4. Кликните „У реду“ да затворите прозорче „Изаберите боју“.

#### Мењање боја линија графика оперативне и виртуелне меморије

Да измените боју линија које представљају коришћење оперативне и виртуелне меморије у графику „Временског дијаграма оперативне и виртуелне меморије“, урадите следеће:

1. Изаберите језичак „Ресурси“ у прозору Пратиоца система, да прикажете графике и табелу која пружа информације о коришћењу ресурса система.

2. Кликните на дугме „Оперативне“ или „Виртуелне“ меморије. Биће приказано прозорче „Изаберите боју“.

3. Изаберите боју са „Палете“, или користите точкић боје или вртешке да прилагодите боју.

4. Кликните „У реду“ да затворите прозорче „Изаберите боју“.

#### Мењање боја линија графика мрежног саобраћаја

Да измените боју линија које представљају коришћење мрежног саобраћаја у графику „Временског дијаграма мрежног саобраћаја“, урадите следеће:

1. Изаберите језичак „Ресурси“ у прозору Пратиоца система, да прикажете графике и табелу која пружа информације о коришћењу ресурса система.

2. Кликните на дугме „Брзина примања“ или „Брзина слања“ меморије. Биће приказано прозорче „Изаберите боју“.

3. Изаберите боју са „Палете“, или користите точкић боје или вртешке да прилагодите боју.

4. Кликните „У реду“ да затворите прозорче „Изаберите боју“.

## Поставке

Да подесите Пратиоца система, изаберите „Уређивање Поставке“. Прозорче „Поставке“ садржи следеће одељке:

### Процеси

Понашање

  - Период освежавања (у секундама)

    Користите ову вртешку да одредите период за освежавање списка процеса.

  - Укључи меко освежавање

    Изаберите ову опцију за меко освежавање.

  - Прикажи упозорење пре окончавања или убијања процеса

    Изаберите ову опцију да прикажете упозорење за потврђивање када зауставите или окончате процес.

  - Подели оптерећење процесора њиховим бројем

    Изаберите ово да поделите проценте процеса процесора у табели процеса бројем процесора.

Поља са подацима

  Користите следеће опције да изаберете која поља се приказују на списку процеса:

  - Назив процеса

    Изаберите ову опцију да прикажете назив процеса. Ова колона може такође да садржи иконицу да назначи програм који је придружен процесу.

  - Корисник

    Изаберите ову опцију да прикажете име корисника у чијем је власништву процес.

  - Стање

    Изаберите ову опцију да прикажете тренутно стање процеса: да ли је успаван или ради.

  - Виртуелна меморија

    Изаберите ову опцију да прикажете количину виртуелне меморије која је додељена процесу.

  - Преостала меморија

    Изаберите ову опцију да прикажете количину физичке меморије која је додељена процесу.

  - Уписива меморија

    Изаберите ову опцију да прикажете количину меморије коју може да уписује процес.

  - Дељена меморија

    Изаберите ову опцију да прикажете количину дељене меморије која је додељена процесу. Дељена меморија је меморија којој може да приступи други процес.

  - Меморија Икс сервера

    Изаберите ову опцију да прикажете количину меморије Икс сервера коју користи процес.

  - Заузеће процесора – %

    Изаберите ову опцију да прикажете проценте времена процесора које користи процес.

  - Време рада

    Изаберите ову опцију да прикажете колико времена процес користи процесор.

  - Покренут

    Изаберите ову опцију да прикажете када процес почне да ради.

  - Важност

    Изаберите ову опцију да прикажете фину вредност процеса. Фина вредност поставља важност процеса: нижа фина вредност, већа важност.

  - ИБ

    Изаберите ову опцију да прикажете одредник процеса, такође познат као пиб. Пиб је број који јединствено одређује процес. Можете користити пиб да управљате процесом у терминалу.

  - Меморија

    Изаберите ову опцију да прикажете количину системске меморије коју тренутно користи процес.

  - Безбедносни контекст

    Изаберите ову опцију да прикажете безбедносни контекст у коме процес ради.

  - Линија наредби

    Изаберите ову опцију да прикажете линију наредби која је коришћена за покретање процеса, укључујући аргументе.

  - Канал чекања

    Изаберите ову опцију да прикажете канал чекања, да ли процес чека на ресурс.

  - Управљачка група

    Изаберите ову опцију да прикажете управљачку групу којој процес припада.

  - Укупност читања диска

    Изаберите ову опцију да прикажете укупну количину података коју процес прочита са диска.

  - Укупност писања диска

    Изаберите ову опцију да прикажете укупну количину података коју процес упише на диск.

  - Читање диска

    Изаберите ову опцију да прикажете брзину којом процес чита податке са диска.

  - Писање диска

    Изаберите ову опцију да прикажете брзину којом процес пише податке на диск.

  - Јединица

    Изаберите ову опцију да прикажете јединицу системд-а за процес.

  - Сесија

    Изаберите ову опцију да прикажете сесиј под којом процес ради.

  - Смештај

    Изаберите ову опцију да прикажете „смештај“ коме је додељен процес. Посебни основни смештај зван „смештај0“ увек постоји.

  - Власник

    Изаберите ову опцију да прикажете власника процеса.

  - Важност

    Изаберите ову опцију да прикажете важност процеса – колико му је допуштено да користи процесор. Процес који ради са већом важношћу може да користи више процесора у поређењу са оним са нижом важношћу.

### Ресурси

Графици

  - Период освежавања (у секундама)

    Користите ову вртешку да одредите колико често желите да освежавате графике Пратиоца система.

  - Прикажи брзину мреже у битовима

    Изаберите ову опцију да прикажете брзину мреже у битовима/сек уместо основним бајтовима/сек.

### Системи датотека

Системи датотека

  - Период освежавања (у секундама)

    Користите ову вртешку да одредите колико често желите да освежавате табелу „Система датотека“.

  - Прикажи све системе датотека

    Изаберите ову опцију да прикажете све системе датотека, укључујући и привремене и системске.

Поља са подацима

  Користите следеће опције да изаберете која поља се приказују на списку система датотека:

  - Уређај

    Изаберите ову опцију да прикажете место блок датотеку за уређај.

  - Директоријум

    Изаберите ову опцију да прикажете тачку качења (директоријум за приступање) уређаја.

  - Врста

    Изаберите ову опцију да прикажете врсту система датотека. У већини дистрибуција Гну/Линукса и другим Јуниксоликим оперативним системима, постоји велики број врста система датотека које језгро подржава, као што су „NTFS, FAT32, ext4, ext3 ext2“ и други. Врста система датотека биће приказана ако је ова опција изабрана у случају да је подржане врсте.

  - Укупно

    Изаберите ову опцију да прикажете укупан капацитет система датотека.

  - Слободно

    Изаберите ову опцију да прикажете количину простора који систем датотека не користи.

  - Расположиво

    Изаберите ову опцију да прикажете количину простора преосталог за коришћење.

  - Заузето

    Изаберите ову опцију да прикажете количину заузетог простора.